Entradas+de+blogs

The following was originally published January 24, 2011 at http://laparaulavola.blogspot.com/2011/01/cicle-de-conferencies-i-tallers-sobre.html
...d'obres literàries -o no-, a casa -o no-, canòniques -o no-, per a examen -o no-, i així una afirmació i la contrària, car sempre hi trobarem les oportunes disquisicions docents del que ha de ser la promoció de la lectura entre l'alumnat en les àrees lingüístiques -i les no lingüístiques. S'han de fer activitats o treballs al voltant de la lectura? S'ha d'avaluar el llibre "obligatori"? És més, s'ha d'imposar el títol programat? La pràctica generalitzada respon "sí" amb pocs matisos i el sistema "ens obliga". Cada trimestre encetem una o dues lectures noves a classe, títols habitualment tancats i alguns més d'optatius, i em resulta costerut haver de plantejar activitats que ratifiquen la comprensió i el profit d'un acte que hauria de ser plaent i punt per a l'alumnat. Però vaig al gra, que no era això del que volia escriure.

Tenia la intenció de fer memòria de l'existència de la web [|Escola de pares i mestres], que replega els tres cicles de conferències sobre la importància de la lectura amb nombrosos textos, recomanacions de llibres, consells per a fer llegir i vídeos dels escriptors i els conferenciants que acudiren al marc de les tres darreres fires als Jardins de Vivers. Crec que molts no la coneixen i que se'n pot aprofitar enormement el material presentat. > ... Són uns cicles de conferències celebrats dins del marc de la Fira del Llibre de València, al llarg de tres edicions: 2008, 2009 i 2010. Aquestes xerrades han estat organitzades per l'Associació d'Editors del País Valencià, convocades conjuntament amb FAPA València i el CEFIRE de València i dirigides i coordinades per la professora Gemma Lluch de la Universitat de València. Les tres edicions s'han estructurat d'acord amb els temes següents: ==- [|**Escola de pares i mestres 2008: Llibres per anar per casa.**]== ==**-** [|**Escola de pares i mestres 2009: Cicle sobre la importància de llegir a casa.**]== ==**-** [|**Escola de pares i mestres 2010: Llegir amb els autors i il·lustradors.**]==

Pel que respecta a la relació entre la lectura i les noves tecnologies, l'any 2009 hi hagué tres conferències força interessants de les quals reproduïsc la presentació: > **Llegir llibres, llegir pantalles:** Conferència de l'investigador **Jesús Martín-Barbero**, sobre els nous codis i els nous lectors, i els canvis que les noves tecnologies ens ofereixen. **Llegim amb els fills, amb les pantalles?:** **Gonçal López-Pampló**: el concepte de lectura va molt més enllà del llibre; és possible compatibilitzar hàbits de lectura i noves tecnologies d'oci i formació. **Llegim amb els autors a internet:** **Carlota Torrets**, cap de producció i administradora generla del Portal "[|Què llegeixes?]", una xarxa social, un fòrum per al foment de la lectura. Em volia recordar novament d'aquest portal '[|Escola de pares i mestres]' perquè el considere imprescindible per a les famílies que necessiten orientació i recursos per tal de motivar els seus fills en el plaer i la importància de llegir; per als docents que volen innovar alguns plantejaments en la seua matèria; per la informació aportada d'autors i conferències. I perquè aquesta web, que té tres anys, promet la continuïtat amarant lentament en la consciència dels qui tenim un compromís amb la divulgació de l'hàbit lector pels mitjans més motivadors que puguem. Molt recomanable.



=

= The above was originally published October 6, 2010 at http://laparaulavola.blogspot.com/2010/10/aquesta-setmana-em-trobe-parlant-de-la.html

Aquesta setmana em trobe parlant de la competència digital del professorat en unes jornades del [|Cefire] de València. He fet servir a l'inici de la sessió el lúcid article de Tíscar Lara titulat "**Alfabetizar en la cultura digital**", publicat al llibre //La competencia digital en el área de lengua//, Editorial Octaedro, dins la col·leció Recursos, n. 105, del qual enllace un modest resum. Després, Celestino Arteta ha guiat una part del meu discurs per mitjà del seu article “**WEB 2.0: aplicaciones y servicios para la** **adquisición de competencias TIC”, del llibre [|La igualdad de oportunidades en el mundo digital]. En ell les noves tecnologies es presenten com un al·licient per a treballar en la diversitat de l'aula. Durant la sessió hem navegat per algunes utilitats de la web -les de Google, o els marcadors socials entre altres- i finalment els assistents han //desconnectat// el ponent amb una breu [|desconferència]: tres preguntes en cartera i vint minuts de xarrada en petit grup. El temps no donava per a més.**


 * Les conclusions, senzilles, les compartim nouvinguts a l'escola 2.0 i els qui hi treballem des de fa uns anys. Per a generar, si cap, més interacció amb els assistents i la resta de lectors, em vaig comprometre a publicar les seues respostes al blog. Més avall he afegit també els dos minuts i mig de conclusions que els cinc portaveus van exposar a la classe després del debat en grup.**

1.-Quins canvis de metodologia suposa la introducció de les TIC a l'aula?
 * Més interacció; menys protagonisme del professorat, de la classe magistral i del llibre de text; augmenta la participació i el protagonisme dels alumnes perquè entre tots construeixen el coneixement; el professor és el guia de l'aprenentatge interactiu i compartit (col·laboratiu). Les TIC canvien els recursos, els materials, l'estructura de la classe, l'espai, l'avaluació. Es treballen més els procediments que els conceptes.**

2.-Hi ha suficients continguts en la xarxa per a l'ús intensiu de les TIC a l'aula?
 * Hi ha saturació, excés de recursos semblants, duplicats per no comparar experiències de treball. Açò planteja alguns problemes: la recerca, la fiabilitat de la font, el filtre, l'adaptació o reelaboració a les nostres necessitats didàctiques...**

3.-Quina formació i infraestructura són necessàries per a implementar l'ús de les TIC?
 * Quant a la formació del professorat, hauria d'haver-hi una oferta formativa més ampla i en alguns casos obligatòria; hauria de partir des de la conscienciació -per part de l'Administració i del mateix professorat- que l'ús de les TIC forma part d'una competència transversal per a totes les assignatures.**
 * Quant a infraestructures, hi falta inversió econòmica per a dotar de canons o pissarres digitals, d'ordinadors i de connexió a internet les aules, [jo volia incloure la petició que la connexió a Internet que tenim als centres siga més ràpida, amb wifi, i encara mantinc l'esperança que la nostra Conselleria adopte seriosament un pla a l'estil d'Escola 2.0.]**


 * Demà dijous ens connectarem de nou amb el fi de viatjar per alguns blogs i wikis.**

[|Clicant ací podreu descarregar aquest àudio.]